
	讙讬专讚谞讗 讚诇讗 讟讬讬讝谉. 驻''讛 注谞讬讜 讻讬 住转诐 讙讬专讚谉 注讝 驻谞讬诐 讛讜讗 讜讘注专讜讱 讙专讬住 讙讬专讚谞讗 讚诇讟讬讬讛 拽诇诇讛 讻诇讜诪专 讚诇讬讬讟 诪讝诇讬讛 砖转讗 讘爪专讗 诪砖谞讬讛 讻诇讜诪专 讘转专 注谞讬讬讗 讗讝诇 注谞讬讜转讗: 注讜讘讚转 讻讜讻讘讬诐 诪谞讬拽讛 讘谞讛 砖诇 讬砖专讗诇 讘讝诪谉 砖讗讞专讜转 注讜诪讚讜转 注诇 讙讘讛 讗讘诇 诇讗 讘讬谞讜 诇讘讬谞讛. 驻讬专讜砖 讜讗驻讬诇讜 讘专砖讜转 讛讬砖专讗诇讬转 讚驻诇讜讙转讗 讚讛谞拽讛 讚讜诪讬讗 讚诪讬诇讚转 讜诪讬诇讚转 住转诪讗 讘专砖讜转 讬砖专讗诇 讛讬讗 讜讗驻''讛 讗讬谞讜 砖专讬 讗诇讗 讘讗讞专讜转 注讜诪讚讜转 注诇 讙讘讛 讜诪讬讛讜 讘讬砖专讗诇 讬讜爪讗 讜谞讻谞住 砖专讬 讚注讜诪讚 注诇 讙讘讬讜 拽专讬谞讗 讘讬讛 讻讚诪讜讻讞 驻专拽 专讘讬 讬砖诪注讗诇 (诇拽诪谉 讚祝 住讗.) 讜讗诐 讻谉 爪专讬讱 诇讬讝讛专 砖诇讗 诇讛谞讬讞 讬砖专讗诇讬转 讛讛讜诇讻转 讞讜抓 诇注讬专 讗转 讘谞讛 讬讞讬讚讬 讘讘讬转 讘讬讚 诪讬谞拽转 注讜讘讚转 讻讜讻讘讬诐 讗诐 讗讬谉 讬砖专讗诇讬转 讘注讬专 讬讜爪讗讜转 讜谞讻谞住讜转 转诪讬讚 砖诐 讜讗驻''讛 诪讝诪谉 砖讻讬讘讛 讜讗讬诇讱 讗住讜专 诇讛谞讬讞讜 讬讞讬讚 讜注诇 转讬谞讜拽 讜转讬谞讜拽转 砖诪砖讛讬谉 讘讘讬转 讛注讜讘讚 讻讜讻讘讬诐 讬讞讬讚讬诐 诇专驻讗讜转谉 讛讜专讛 专''讬 讚讗住讜专 诪讻诪讛 注谞讬讬谞讬诐 砖讛诐 讞砖讜讚讬诐 注诇 砖驻讬讻讜转 讚诪讬诐 讜讗驻讬诇讜 讛诐 讙讚讜诇讬诐 拽爪转 讬诪砖讬讻讜' 诇诪讬谞讜转 讬专讜砖诇诪讬 注讜讘讚转 讻讜讻讘讬诐 诪谞讬拽讛 讘谞讛 砖诇 讬砖专讗诇 讚讻转讬讘 (讬砖注讬讛 诪讟) 讜讛讬讜 诪诇讻讬诐 讗讜诪谞讬讱 讜砖专讜转讬讛诐 诪谞讬拽讜转讬讱 转谞讬 讬讜谞拽 讛转讬谞讜拽 讜讛讜诇讱 诪谉 讛注讜讘讚转 讻讜讻讘讬诐 讜诪讘讛诪讛 讟诪讗讛 讜诪讘讬讗讬谉 诇讜 讞诇讘 诪''诪 讜讗讬谉 讞讜砖砖讬谉 诇讗 诪砖讜诐 砖拽抓 讜诇讗 诪砖讜诐 讟讜诪讗讛: 讜专诪讬谞讛讜 讬讛讜讚讬转 诪讬诇讚转 注讜讘讚转 讻讜讻讘讬诐 讜讻讜'. 讜讛诪拽砖讛 诇讗 注诇讛 讘讚注转讜 诇讛注诪讬讚 讛诪砖谞讛 讘讞谞诐 诪砖讜诐 讚转诇讬 讟注诪讗 诪驻谞讬 砖诪讬诇讚转 讘谉 诇注讘讜讚转 讻讜讻讘讬诐 讜专讘 讬讜住祝 讗住讬拽 讚讗驻讬诇讜 讛讻讬 讘砖讻专 砖专讬 诪砖讜诐 讗讬讘讛: 住讘专 专讘 讬讜住祝 诇诪讬诪专 讗讜诇讜讚讬 讘砖讘转 讘砖讻专 砖专讬. 转讬诪讛 诇专讘 讬讜住祝 讚住''讚 讚砖专讬 讜诇讗讘讬讬 谞诪讬 讚诪砖谞讬 讚诇讬讻讗 讗讬讘讛 诪砖诪注 讛讗 讗讬讻讗 讗讬讘讛 砖专讬 讛讬讻讬 砖专讬谞谉 诪砖讜诐 讗讬讘讛 诪讬诇转讗 讚讗讬转 讘讬讛 讗讬住讜专讗 讚讗讜专讬讬转讗 讚讗诪专讬谞谉 讘驻专拽 砖诪讜谞讛 砖专爪讬诐 (砖讘转 讚祝 拽讝:) 讛讜砖讬讟 讬讚讜 诇诪注讬 讘讛诪讛 讜讚诇讚诇 注讜讘专 砖讘诪注讬讛 讞讬讬讘 诪砖讜诐 注讜拽专 讚讘专 诪讙讬讚讜诇讜 讚讛讜讗 转讜诇讚讛 讚讙讜讝讝 讬''诇 讚讛讻讗 讘讬讜砖讘转 注诇 讛诪砖讘专 砖讻讘专 谞注拽专 诇爪讗转 讗''谞 讻讬讜谉 讚讻诇讜 诇讜 讞讚砖讬讜 驻住拽讜 讙讬讚讜诇讬讜: 讜讛专讜注讬诐 讘讛诪讛 讚拽讛. 驻讬专讜砖 讘砖诇讛谉 讚讗讬 讘砖诇 讗讞专讬诐 讛讗 讗诪专讬谞谉 讘驻''拽 讚讘''诪 (讚祝 讛:) 讗讬谉 讗讚诐 讞讜讟讗 讜诇讗 诇讜 讜讗''转 诪讗讬 讛讗讬 讚讗讞诪讜专 专讘谞谉 讘专讜注讬诐 砖讗讬谞诐 驻住讜诇讬诐 讗诇讗 诪讚专讘谞谉 讜讙诐 讛诐 讻砖专讬诐 诇注讚讜转 讗砖讛 讻讚讗讬转讗 讘住驻''拽 讚专''讛 (讚祝 讻讘.) 讜讗讬诇讜 讘讙讝诇谞讬谉 砖讛诐 驻住讜诇讬谉 诪谉 讛转讜专讛 诇讻诇 注讚讜转 砖讘转讜专讛 诇讗 讗讞诪讜专 讻讜诇讬 讛讗讬 讜讻谉 诪讜诪专 讗讜讻诇 谞讘讬诇讜转 诇转讬讗讘讜谉 讚诇讻''注 讗诪专讬' 讛讻讗 讚讗讬转专讘讬 讘讬谉 讛砖讘转 讙讜驻讜 讜讛砖讘转 诪诪讜谞讜 讚讞讬讬讘 诇讛注诇讜转 讜讗住讜专 诇讛讜专讬讚 讜讗讜专''讬 讚讛讬讗 讛谞讜转谞转 诪砖讜诐 讚诇讗 驻住讬诇讬 讗诇讗 讚专讘谞谉 注砖讜 讞讻诪讬诐 讞讬讝讜拽 讻讚讬 砖讬转谞讜 诇讘 诇砖讜讘 讜讘''讚 讛讬讜 诪讻讬谉 讜注讜谞砖讬谉 砖诇讗 诪讛''转: 诇讗 诪注诇讬谉. 讜讗驻讬' 诇专''诪 讚讗诪专 讘驻''拽 (讚祝 讻.) 诇注讜讘讚 讻讜讻讘讬诐 讘谞转讬谞讛:





专讘讬谞讜 讞谞谞讗诇

专讘 诪谞砖讬讗 讛讜讛 讗讝讬诇 诇讘讬 转讜专转讗 驻讙注讜 讘讬讛 讙谞讘讬 讗诪专讜 诇讬讛 诇讛讬讻谉 拽讗 讗讝诇转 讛专讞讬讘 诇讛谉 讗转 讛讚专讱 讜讗诪专 诇讛谉 诇驻讜诪讘讚讬转讗 讗诪专讜 讛诐 讘讚注转诐 讘诪拽讜诐 驻诇讜谞讬 谞拽讞 诪讛 砖注诪讜 讻讬 诪讟讗 诇讘讬 转讜专转讗 驻专讬砖 讜注讗诇 诇诪讚讬谞转讗 讗诪专讜 诇讬讛 转诇诪讬讚 讬讛讜讚讗讛 专诪讗讛 讗谞转 讗诪专 诇讛讜 讬讚注讬转讜 诇讬讛 讜专诪讗讛 拽专讬转讜 诇讬讛 诇讬讛讜讜 讛谞讱 讗讬谞砖讬 讘砖诪转讬讛 注讘讜讚 讙谞讜讘转讗 讜诇讗 讗爪诇讞讜 讗转讜 讻讜诇讛讜 转讘注讜 讜砖专讗 诇讛讜 讞讚 诪讬谞讬讬讛讜 诇讗 讗转讗 讗讻诇讬讛 讗专讬讗:



讗诪专 专讘 驻驻讗 讛讬讬谞讜 讚讗诪专讬 讗讬谞砖讬 讙讬专讚谞讗 讚诇讬讬讟 诪讝诇讬讛 砖转讗 讘爪讬专讗 诇讬讛 诪谉 砖谞讬讛:



转讗 讞讝讬 诇住讟讬讬讗 讚讗"讬 讗诪专讜 诇转诇诪讬讚讬 专' 注拽讬讘讗 讗砖专讬 专' 注拽讬讘讗 讜转诇诪讬讚讬讜 讜诇住讟讬讬讗 讚讘讘诇 讗诪专讜 转诇诪讬讚 讬讛讜讚讗讛 专诪讗讛 讗谞转:



驻讬住' 讘转 讬砖专讗诇 诇讗 转讬讬诇讚 讗转 讛注讜讘讚转 讻讜讻讘讬诐. 讗住讬拽谞讗 讘转 讬砖专讗诇 诇讗 转讬讬诇讚 讘谞讛 砖诇 注讜讘讚转 讻讜讻讘讬诐 诪驻谞讬 砖诪讙讚诇转 讘谉 诇注讘讜讚转 讻讜讻讘讬诐 注讜讘讚转 讻讜讻讘讬诐 诪讬讬诇讚转 讘转 讬砖专讗诇 讘讝诪谉 砖讗讞专讜转 注讜诪讚讜转 注诇 讙讘讛 讗讘诇 诇讗 讘讬谞讛 诇讘讬谞讛 讜讗注"讙 讚讗诪专讛 讛讛讬讗 讞讬讬转讗 注讜讘讚转 讻讜讻讘讬诐 谞驻讬砖讗 讘讬砖转讗 讚讛讛讬讗 讗讬转转讗 讚拽讗 诪砖驻诇谞讗 诪讬谞讬讬讛讜 讻讬 讗讜驻讬 讘谞讛专讗 驻讬' 讻讬讜谉 砖讙讬谞讜 讗讜转讛 讞讘专讜转讬讛 讜讗诪专讜 诇讛 诪讬讬诇讚转 砖诇 讬讛讜讚讬诐 讛砖讬讘讛 诇讛诐 讛诪讬诇讚转 讬讘讜讗讜 注诇讬讛 专注讜转 专讘讜转 讗诐 讗讬谞讛 讛讜专讙转 诪讛谉 讻诪讜 讞专讬讜转 砖注诇 讛谞讛专 讻诇讜诪专 讗讬谞讬 诪讬诇讚转 讗讜转诐 讗诇讗 诪转讻讜谞转 诇讛讜专讙谉 诇讗 讞讬讬砖讬谞谉 诇讛 砖诇讗 讗诪专讛 讗诇讜 讛讚讘专讬诐 讘讗诪转 讗诇讗 诇讚讞讜转 讛讙谞讜转 砖讙讬谞讜 讗讜转讛:



讘转 讬砖专讗诇 诇讗 转谞讬拽 讘谞讛 砖诇 注讜讘讚转 讻讜讻讘讬诐. 讗住讬拽谞讗 讘转 讬砖专讗诇 诇讗 转谞讬拽 讘谞讛 砖诇 注讜讘讚转 讻讜讻讘讬诐 诪驻谞讬 砖诪讙讚诇转 讘谉 诇注讘讜讚转 讻讜讻讘讬诐 讜注讜讘讚转 讻讜讻讘讬诐 诪谞讬拽讛 讘转 讬砖专讗诇 讘讝诪谉 砖讗讞专讜转 注讜诪讚讜转 注诇 讙讘讛 讻讚讻转讬讘 讜讛讬讜 诪诇讻讬诐 讗讜诪谞讬讱 讜砖专讜转讬讛诐 诪谞讬拽讜转讬讱 讜讛讗 讚转谞讬讗 讬讛讜讚讬转 诪讬诇讚转 注讜讘讚转 讻讜讻讘讬诐 讘砖讻专 讗讘诇 诇讗 讘讞谞诐 讗讜拽诪讗 专讘 讬讜住祝 诇诪讬诪专 讗讜诇讜讚讬 注讜讘讚转 讻讜讻讘讬诐 (讘砖讘转) 诪砖讜诐 讗讬讘讛 讛转讬专讜 诇讛 讘砖讻专:



住讘专 专讘 讬讜住祝 诇诪讬诪专 讗讜诇讜讚讬 注讜讘讚转 讻讜讻讘讬诐 讘砖讘转 [讘砖讻专] 讜讻谉 讗谞讜拽讬 讘谞讛 砖诇 注讜讘讚转 讻讜讻讘讬诐 讜讻谉 讛讗 讚转谞讬讗 讛注讜讘讚讬 讻讜讻讘讬诐 讜讛专讜注讬诐 讘讛诪讛 讚拽讛 诇讗 诪注诇讬谉 讜诇讗 诪讜专讬讚讬谉 讗诇讜 讻讜诇谉 讘砖讻专 砖专讬. 讜讚讞讗诐 讗讘讬讬 讜讗诪专 讛诪讬诇讚转 讬讻讜诇讛 诇讜诪专 诇注讜讘讚转 讻讜讻讘讬诐 讚讬讚谉 讚诪谞讟专讬 砖讘转讗 诪讞诇诇讬谞谉 注诇讬讬讛讜 砖讘转讗 讚讬讚讻讜谉 讚诇讗 诪谞讟专讬 砖讘转讗 诇讗 诪讞诇诇讬谞谉 注诇讬讬讛讜 砖讘转讗.



讘讗谞讜拽讬 讗讬 驻谞讜讬讛 讛讬讗 讬讻讜诇讛 诇诪讬诪专 讘注讬谞讗 诇讗讬谞住讜讘讬 讜诇讗 诪讙诇讬谞讗 谞驻砖讗讬 讜讗讬 讗砖转 讗讬砖 讛讬讗 讬讻讜诇讛 诇诪讬诪专 诇讗 诪讝讚讛诪谞讗 讘讗驻讬 讘注诇讬.



讛注讜讘讚讬 讻讜讻讘讬诐 讜讛专讜注讬诐 谞诪讬 讬讻讬诇 诇诪讬诪专 讘专讬 拽讗讬 讗讗讬讙专讗 讜诪住转驻讬谞讗 讚诇诪讗 谞驻讬诇 讜讗谞讗 专讛讬讟谞讗 诇讗讞讜转讬讛 讗讬 谞诪讬 谞拽讬讟讗 诇讬 讝讬诪谞讗 诇讘讬 讚讜讜专 讻诇讜诪专 拽讘注 诇讬 讝诪谉 讛砖讜驻讟 砖讗诐 诇讗 讗讘讜讗 讬讞转讜讱 注诇讬 讛讚讬谉 讜讗谞讬 专抓 诇讜诪专 诇讜 讛谞讛 讘讗转讬:





专砖讘"讗

诪转谞讬': 讗讘诇 注讜讘讚转 讻讜讻讘讬诐 诪讬诇讚转 讘转 讬砖专讗诇. 讜讘转诇诪讜讚 讛诪注专讘 [讘驻专拽讬谉 讛"讗] 讗诪专讜: 诪讬诇讚转 诪讘讞讜抓 讗讘诇 诇讗 诪讘驻谞讬诐, 诇讗 转讻谞讬住 讬讚讛 讘驻谞讬诐 砖诪讗 转诪讜讱 讛注讜讘专 讘诪注讬讛, 讜诇讗 转砖拽谞讛 讻讜住 注拽专讬谉, 讜讗诐 讛讬转讛 讞讻诪讛 诪讜转专, 讻讛讚讗 (砖诐 讛"讘) 讗诐 讛讬讛 专讜驻讗 讗讜诪谉 诪讜转专. 讜诇讙讚讜诇讬 讛讚讜专 专讗讬转讬, 砖讝讛 砖讛转讬专讜 讘讞讻诪讛 讚讜拽讗 讘讛砖拽讗转 讻讜住 注拽专讬谉, 砖讗祝 讘专讜驻讗 讗讜诪谉 讚讜拽讗 讛转讬专讜 讘讞讜诇讬 诪驻谞讬 砖专驻讜讗转讜 诪讞讝讬拽转讜 讗爪诇 讛讘专讬讜转 讜诇讗 诪专注 谞驻砖讬讛, 讗讘诇 诪讬诇讚转 讗驻砖专 诇讛 诇转诇讜转 讘专讜讘 爪讬专讬讛 讜讛驻诇讙转 拽讬砖讜讬讬讛 (讘讬转 讛讘讞讬专讛).



讗讘诇 注讜讘讚转 讻讜讻讘讬诐 诪谞讬拽讛 讘谞讛 砖诇 讬砖专讗诇 讘专砖讜转讛. 诪砖诪注 讚讞诇讘 讛讻讜转讬转 砖专讬. 讜讗讬讻讗 诇诪讬讚拽 讚讘驻专拽 讞专砖 (讬讘诪讜转 拽讬讚, 讗) 诪砖诪注 砖讗讬谞讜 诪讜转专 讗诇讗 讘诪拽讜诐 住讻谞讛, 讚转谞讬讗 讛转诐 转讬谞讜拽 讬讜谞拽 诪谉 讛讻讜转讬转 讜诪谉 讘讛诪讛 讟诪讗讛 讜讗讬谉 讞讜砖砖讬谉 诪砖讜诐 讬讜谞拽 砖拽抓, 讜讗讜拽讬诪谞讗 讛转诐 诪砖讜诐 住讻谞讛, 讻诇讜诪专, 讚诇讬讻讗 诪讬谞拽转 讬砖专讗诇讬转, 讜诇讗 讘注讬 讗讜诪讚谞讗 讚住转诐 转讬谞讜拽 诪住讜讻谉 讛讜讗 讗爪诇 讞诇讘, 讜讻转讘 砖诐 专"讞 讝"诇 讚诪讛讗 砖诪注讬谞谉 讚讗住讜专 诇讛谞讬拽 讘谞讛 砖诇 讬砖专讗诇讬转 诪谉 讛讻讜转讬转, 讗诇讗 讘诪拽讜诐 住讻谞讛 讻讘讛诪讛 讟诪讗讛, 讜讛讻讗 谞诪讬 诪砖诪注 讘转讜住驻转讗 讚砖讘转 讚转谞讬讗 讛转诐 (驻专拽 讬 讛讬"讚): 讗讬谉 讬讜谞拽讬谉 诪谉 讛讻讜转讬转 讜诪谉 讛讘讛诪讛 讟诪讗讛. 讜讬砖 诪讬 砖讗讜诪专 讚讜讚讗讬 讛讻讬 讛讜讗 拽讜砖讟讗 讚诪讬诇转讗 讚讞诇讘 讻讜转讬转 诇讗 诪砖转专讬 讗诇讗 讘诪拽讜诐 住讻谞讛, 讜砖诪注转讬谉 讚讛讻讗 谞诪讬 讘诪拽讜诐 住讻谞讛 诪讬讬专讬. 讜讻讬 转讬诪讗 讗诐 讻谉 诪讛 讟注诐 讚专讘讬 诪讗讬专 讚讗住专 讘讙诪专讗 讗驻讬诇讜 讘讗讞专讜转 注讜诪讚讜转 注诇 讙讘讛 讜诪讗讬 讟注诪讬讬讛讜 讚专讘谞谉 谞诪讬 讚诇讗 砖专讜 讗诇讗 讘讗讞专讜转 注讜诪讚讜转 注诇 讙讘讛, 讗讬讻讗 诇诪讬诪专 讻讙讜谉 砖讗驻砖专 诇讜 诇讛讘讬讗 诪讬谞拽转 诪诪拽讜诐 拽专讜讘, 专讘讬 诪讗讬专 住讘专 讻讬讜谉 讚讗讬讻讗 转拽谞转讗 讞讬讬砖讬谞谉 诇砖驻讬讻讜转 讚诪讬诐, 讜专讘谞谉 住讘专讬 讘讗讞专讜转 注讜诪讚讜转 注诇 讙讘讛 诇讬讻讗 诇诪讬讞砖 诇砖驻讬讻讜转 讚诪讬诐, 讜讻讬讜谉 讚讛砖转讗 诇讬讻讗 诪谞讬拽讜转 讜住转诐 转讬谞讜拽 诪住讜讻谉 讛讜讗 讗爪诇 讞诇讘, 砖专讬谞谉 诇讬讛 讞诇讘 讻讜转讬转, 讗讘诇 讘讚讗讬讻讗 诪讬谞拽转 讬砖专讗诇讬转 讞诇讘 讻讜转讬转 讗住讜专. 讜讻谉 谞专讗讛 诪谉 讛讬专讜砖诇诪讬 讚讛讻讗 诪砖讜诐 住讻谞讛 讛讜讗 讚砖专讬, 讚讙专住讬谞谉 讘讬专讜砖诇诪讬 (讛"讗) 讗讘诇 讻讜转讬转 诪谞讬拽讛 讘谞讛 砖诇 讬砖专讗诇 讚讻转讬讘 (讬砖注讬讛 诪讟, 讻讙) "讜讛讬讜 诪诇讻讬诐 讗讜诪谞讬讱 讜砖专讜转讬讛诐 诪讬谞讬拽讜转讬讱". 转谞讬 讬讜谞拽 转讬谞讜拽 诪谉 讛讻讜转讬转 讜诪谉 讛讘讛诪讛 讟诪讗讛,讜诪讘讬讗讬谉 诇讜 讞诇讘 诪讻诇 诪拽讜诐 讜讗讬谉 讞讜砖砖讬谉 诇讗 诪砖讜诐 讬讜谞拽 砖拽抓 讜诇讗 诪砖讜诐 讟讜诪讗讛, 讗诇诪讗 诪转谞讬转讬谉 讚讛讻讗 讚讜诪讬讗 讚讛讛讬讗 讚讘讛诪讛 讟诪讗讛 讛讬讗, 讜诪砖讜诐 住讻谞讛 讻讚讗讜拽讬诪谞讗 讛转诐, 讚讛讗 讗诪转谞讬转讬谉 讚讛讻讗 诪讬讬转讜 诇讛. 讗讘诇 讛专砖讘"讗 讝"诇 讻转讘: 讚诪讚讬谞讗 讞诇讘 讛讻讜转讬转 诪讜转专. 讚讻讬讜谉 讚讗住讬拽谞讗 讘驻专拽 讗祝 注诇 驻讬 (讻转讜讘讜转 住.) 讚讞诇讘 诪讛诇讻讬 砖转讬诐 诪讜转专 诪谞讗 转讬转讬 砖讬讛讗 讬讜转专 讗住讜专 讞诇讘 讻讜转讬转 诪讞诇讘 砖诇 讬砖专讗诇讬转, 讗诇讗 诇驻讬 砖诪诪讚转 讞住讬讚讜转 讛讜讗 砖诇讗 诇讛谞讬拽 诪讞诇讘 讻讜转讬转 诇驻讬 砖讟讘注谉 砖诇 讬砖专讗诇 专讞诪谞讬谉 讜讘讬讬砖谞讬谉 讗祝 讞诇讘谉 诪讙讚诇 讟讘注 讻讬讜爪讗 讘讛谉, 诪砖讜诐 讛讻讬 注专讬讘讜 诇讛 讻讜转讬转 讘讛讚讬 讘讛诪讛 讟诪讗讛, 讗讘诇 诇讗 砖讬讛讗 讚讬谞谉 砖讜讛 鈥� 砖讘讛诪讛 讟诪讗讛 讗住讜专 诪谉 讛讚讬谉 讜讻讜转讬转 讗讬谞讜 讗诇讗 诪诪讚转 讞住讬讚讜转. 讜讛讻讬 谞诪讬 诪讜讻讞 讘诪讚专砖 讜讗诇讛 砖诪讜转 专讘讛 (驻"讗, 讻"讛) 讚讗诪专讬谞谉 (砖诪讜转 讘, 讝) 讜拽专讗转讬 诇讱 讗砖讛 诪讬谞拽转 诪谉 讛注讘专讬讜转, 讜讻讬 讗住讜专 讛讬讛 诇讜 诇诪砖讛 诇讬谞拽 诪讞诇讘 诪爪专讬转, 诇讗 讻谉 转谞讬谞讗 讗讘诇 讻讜转讬转 诪谞讬拽讛 讘谞讛 砖诇 讬砖专讗诇 讘专砖讜转讛, 讗诇讗 诇诪讛 讗诪专讛 讻谉 诇驻讬 砖讛讞讝讬专转讜 诇诪砖讛 注诇 讻诇 讛诪爪专讬讜转 诇讛谞讬拽 讗讜转讜 讜驻住诇 讗转 讻讜诇谉, 讜诇诪讛 驻住诇谉, 讗诪专 讛拽讘"讛 驻讛 砖注转讬讚 诇讚讘专 注诪讬 讬讬谞拽 诪谉 诪爪专讬转, 讜讛讬讬谞讜 讚讻转讬讘 (讬砖注讬讛 讻讞, 讟) "讗转 诪讬 讬讜专讛 讚注讛" 讜讙讜' (专"谉).



   讙诪专讗: 讜讞讻诪讬诐 讗讜诪专讬诐 注讜讘讚转 讻讜讻讘讬诐 诪谞讬拽讛 讗转 讘谞讛 砖诇 讘转 讬砖专讗诇 讘讝诪谉 砖讗讞专讜转 注讜诪讚讜转 注诇 讙讘讛 讜讻讜'. 讻转讘 讛专砖讘"讗 讚讻诇 砖讘专砖讜转 砖诇 讛讬砖专讗诇讬转 讗讞专讬诐 注讜诪讚讬诐 注诇 讙讘讛 拽专讬谞谉 诇讬讛, 讜讻讚转谞谉 (诇拽诪谉 注讘讜讚讛 讝专讛 住讗, 讗) 讘注讬专 砖讻讜诇讛 注讜讘讚讬 讻讜讻讘讬诐 讗住讜专 注讚 砖讬讛讗 讬讜砖讘 讜诪砖诪专, 讗祝 注诇 驻讬 砖谞讻谞住 讜讬讜爪讗 诪讜转专, 讗诇诪讗 谞讻谞住 讜讬讜爪讗 讻讬讜砖讘 讜诪砖诪专 注诇 讙讘讛 讚诪讬, 诪讗讬 讗诪专转 砖讗谞讬 讛讻讗 讚转讬谞讜拽 诪讜谞讞 讘讬讚讛 讜讗驻砖专 讚诪讝拽转 诇讬讛 讘讬谞讬 讘讬谞讬, 诇讗 讛讬讗, 讚讛讛讬讗 住讘专讬讛 讚讗讘讬讬 讛讬讗 讛转诐 讘专讬砖 驻专拽 讛讻诇 砖讜讞讟讬谉 (讞讜诇讬谉 讙, 讗) 讜驻诇讬讙 讗讚专讘讗 讘讛讛讬讗, 讻讚讗诪专 讛转诐 (砖诐 注"讘) 讗讘讬讬 诇讗 讗诪专 讻专讘讗, 讛转诐 诇讗 谞讙注 讛讻讗 谞讙注, 讜讗谞谉 拽讬讬诪讗 诇谉 讻专讘讗, 讚讗诇诪讗 讗祝 讘诪讛 砖讘讬讚讜 讻诇 砖谞讻谞住 讜讬讜爪讗 讻讬讜砖讘 讜诪砖诪专 注诇 讙讘讛 讚诪讬. 讜讛转讜住' 讻转讘讜 讚讗驻讬诇讜 讬砖 讬讜爪讗 讜谞讻谞住, 诪讝诪谉 讛砖讻讬讘讛 讜讗讬诇讱 讗住讜专 诇讛谞讬讞讜 讬讞讬讚 (砖诇讟讬 讛讙讘讜专讬诐).



讗诪专 专讘 讬讜住祝 讘砖讻专 砖专讬 诪砖讜诐 讗讬讘讛. 讻转讘 讛专砖讘"讗 讛讗 讚砖专讬 讘砖讻专 讚讜拽讗 讘诪讬诇讚转 [砖]讬讚讜注 砖诪转注住拽转 讘讻讱 砖讗讝 讬讛讬讛 诇讛 讗讬讘讛 讗诐 诇讗 转注砖讛, 讗讘诇 讗砖讛 砖讗讬谞讛 专讙讬诇讛 讘讻讱 讗驻讬诇讜 讘砖讻专 讗住讜专, 讚诇讬讻讗 讗讬讘讛, 讚诪爪讬 诇诪讬诪专 讗讬谞讬 讘拽讬讗讛 讘讻讱 (砖诇讟讬 讛讙讘讜专讬诐 讜讟讜专 住讬' 拽谞讚).





专讬讟讘"讗

诪驻谞讬 砖诪讬诇讚转 讘谉 诇注状讝 讬专讜砖诇诪讬 诪驻谞讬 砖谞讜转谞转 诇讜 讞讬讬诐 讛讚讗 讗诪专讛 讗住讜专 诇诇诪讚诐 讗讜诪谞讜转 讘讛讚讬谉 转专转讬谉 讗讜诪谞讬谉 讘谞讬专讜 诪讙谞讬讗 讜拽讜讘讟专讬讗 讝讙谞讬讗 诇讗 讗诇驻讜谉 讜拽诪讜谉 拽讜讘讟专讬讗 讗诇驻讜谉 讜讗转注拽诪讜谉 讗讘诇 谞讻专讬转 诪谞拽讛 讘谞讛 砖诇 讬砖专讗诇 砖谞讗诪专 讜讛讬讜 诪诇讻讬诐 讗讜诪谞讬讱 讜砖专讜转讬讛谉 诪谞讬拽讜转讬讱.



讜诇注谞讬谉 诪讬诇讚转 谞讻专讬转 讗诪专讜 讘讬专讜砖诇壮 砖讗诐 讛讬讗 讞讻诪讛 诪讜转专 讚讛讜讛 诇讬讛 讻专讜驻讗 诪讜诪讞讛 砖诪转专驻讗讬谉 诪诪谞讜 讻讚讗讬转壮 诇拽诪谉 讚诇讗 诪讚诪讬 谞驻砖讬讬讛讜. 讜谞讻专讬转 诇讗 转谞讬拽 讘谞讛 砖诇 讬砖专讗诇 讗讬讻讗 诇诪讬讚拽 讚讛讻讗 诪砖诪注 讚讞诇讘 谞讻专讬转 诪讜转专 讻诇 讛讬讻讗 讚诇讬讻讗 住讻谞讛 讜讗诇讜 讘驻壮 讞专砖 讗诪专讜 转讬谞讜拽 讬讜谞拽 诪谉 讛谞讻专讬转 讜诪谉 讛讘讛诪讛 讟诪讗讛 讜讗讜拽讬诪谞讗 讘砖注转 讛讚讞拽 讜诪砖讜诐 讚转讬谞讜拽 诪住讜讻谉 讛讜讗 讗爪诇 讞诇讘 讜讘转讜住驻转讗 讗诪专讜 讗讬谉 讬讜谞拽讬谉 诇讗 诪谉 讛谞讻专讬转 讜诇讗 诪讘讛诪讛 讟诪讗讛 讜讗诐 讛讬讗 讚讘专 砖诇 住讻谞讛 诪讜转专 砖讗讬谉 诇讱 讚讘专讬诐 讜讬砖 讗讜诪专讬诐 讚讛讻讗 谞诪讬 诇讗 砖专讬谞谉 讗诇讗 讻砖讗讬谉 诪谞讬拽讛 砖诇 讬砖专讗诇 诪爪讜讬讛 讜拽专讜讘壮 讜诪砖讜诐 讚讛转诐 转讬谞讜拽 诪住讜讻谉 讛讜讗 讗爪诇 讞诇讘 讜诪讬讛讜 讻讬 讗讬讻讗 住讻谞讛 诪讜转专 诇砖讛讜转讜 讻砖讘 讜讗诇 转注砖讛 注讚 砖转讛讗 诇讘讜 讬砖专讗诇讬转 讜讛谞讻讜谉 讚讞诇讘 谞讻专讬转 诪讜转专 诪谉 讛转讜专讛 诪讚砖专讗 专讞诪谞讗 讞诇讘 诪诇讛讻讬 砖转讬诐 讚诪讗讬 砖谞讗 讜诪讬讛讜 讞讻诪讬诐 讗住专讜讛讜 讻诇 讛讬讻讗 讚讗驻砖专 讘砖讜诐 诪拽讜诐 讻讞诇讘 讘转 讬砖专讗诇 诪驻谞讬 砖讛谉 讗讜讻诇讬谉 砖拽爪讬谉 讜专诪砖讬谉 讜讞诇讘 砖诇讛谉 诪讜诇讬讚 讗讻讝专讬讜转 讜诪讚讜转 专注讜转 讜诇讙讝诐 讛讗讬住讜专 讛拽讬砖讜讛讜 诇讘讛诪壮 讟诪讗讛 讜讻谉 诪讜讻讬讞 讘讘专讗砖讬壮 专讘讛 讚讗诪专讬谞谉 讛讗诇讱 讜拽专讗转讬 诇讱 讗砖讛 诪谞讬拽转 诪谉 讛注讘专讬讜转 讜讻讬 讗住讜专 讛讬讛 诇讜 诇诪砖讛 诇讬谞拽 诪谉 讛谞讻专讬讜转 讜讛诇讗 砖谞讬谞谉 谞讻专讬转 诇讗 转讬谞拽 讗转 讬砖专讗诇 讻讜壮 讛讗 砖诇讗 讘诪拽讜诐 住讻谞壮 诪讜转专 讗诇讗 诇驻讬 砖讛讞讝讬专讜讛讜 注诇 讻诇 讛诪爪专讬讜转 讜诇讗 专爪讛 诇讬谞拽 讗诪专 讛拽讘状讛 驻讛 砖注转讬讚 诇讚讘专 注诪讬 讬讬谞拽 讞诇讘 谞讻专讬转 讛讚讗 讛讜讗 讚讻转讬讘 讗转 诪讬 讬讜专讛 讚注讛 讜讙讜诪专 注状讻.



讛专讬 讝讛 诪讘讜讗专 讘讚讘专讬谞讜 讜注诇 讝讛 谞讛讙讜 讘诪拽爪转 诪拽讜诪讜转 诇讛谞讬拽 讘谞讬讛诐 注诇 讬讚讬 谞讻专讬转 讘砖讗讬谉 诪讜爪讗讬谉 诪谞拽转 讬砖专讗诇 讜讬砖 谞讜讛讙讬谉 讗驻讬壮 讘专砖讜转 讛谞讻专讬转 讜讗讜诪专讬诐 砖讘讝诪谉 讛讝讛 诇讬讻讗 讞砖砖 砖驻讬讻讜转 讚诪讬诐 讚讗讬转 诇讛讜 讗讬诪转 诪诇讻讜壮 讜注讜讚 讚诇讗 诪专注讬 谞驻砖讬讬讛讜 讜讘讻诇 讗专爪讬谞讜 谞讜讛讙讬谉 砖诇讗 诇讛谞讬拽 讞诇讘 谞讻专讬转 讻诇诇 讜讛讜讗 诪谞讛讙 讬驻讛.



讘砖讻专 砖专讬 诪砖讜诐 讗讬讘讛. 驻讬壮 讜诪转谞讬壮 讘诪拽讜诐 讚诇讬讻讗 讗讬讘讛 讗驻讬壮 讛讬讻讗 讚诇讗 注讘讬讚 讘砖讻专 讜转诪讛 诇讬 诪讛 注谞讬谉 讛诇砖讜谉 讛讝讛 讛讜讛 诇谉 诇诪讬诪专 诪转谞讬壮 讘讞谞诐 讜讬砖 诇讜诪专 讚诪砖讜诐 讚诪拽砖讛 讛讜讛 住状讚 讚讻讬讜谉 讚拽转谞讬 讟注诪讗 诪驻谞讬 砖诪讬诇讚转 讘谉 诇注状讝 讚讗驻讬壮 讘砖讻专 讗住讜专 诪讛讗讬 讟注诪讗 诇讛讻讬 砖谞讬 诇讬讛 讘讛讚讬讗 讚讗驻讬诇讜 诇讛讛讜讗 讟注诪讗 讘砖讻专 砖专讬 诪砖讜诐 讗讬讘讛 讝讜.



讗讜诇讜讚讬 讘砖讘转 讘砖讻专 讜谞讜讟诇讜 讜讝讜专拽讜 诇讬诐 砖砖讻专 砖讘转 讗住讜专 砖专讬 诪砖讜诐 讗讬讘讛 驻讬壮 讘讚讘专讬诐 砖讗讬谉 讘讛谉 讞讬诇讜诇 砖讘转 讜讗驻讬壮 讘砖诇 讚讘专讬讛谉 讚讛讗 驻砖讬讟讗 讚诪砖讜诐 讗讬讘讛 诇讗 砖专讬谞谉 讗驻讬壮 砖讘讜转 砖诇 讚讘专讬讛诐 讞住 讜砖诇讜诐 讜讛讗 讚讗诪专 讗讘讬讬 讬讻诇讛 诇诪讬诪专 讚讬讛讘讜 讚诇讗 诪讬谞讟专讬 砖讘转讗 诇讗 诪讞诇诇讬谞谉 注诇讬讬讛讜.



砖讘转讗 诪讬诇转讗 讘注诇诪讗 讛讬讗 讚诪讜拽诪讬谞谉 诇讛讜 诇讜诪专 砖讗祝 讛讟讬诇讟讜诇 砖诇 转讬谞讜拽 讬砖 讘讜 讞讬诇讜诇 砖讘转 讗诇讬谞讜 讜诇讗 诪砖转专讬壮 诇谉 讗诇讗 讘讚讬讚谉 讚诪谞讟专讬 砖讘转讗.



讬讻诇讛 诇讬讛 诇诪讬诪专 诇讬讛 讻讜壮. 讜诪讬讛讜 讻诇 讛讬讻讗 讚讬讚讬注 讚诇讗 诪拽讘诇讬 诪讬谞讬讬讛讜 讛讛讜讗 讟注诪讗 诪讜讚讛 讗讘讬讬 讚砖专讬 讘讬谉 讘讝讜 讜讘讬谉 讘讗讬讚讱 讚讗住讜拽讬 讘砖讻专 讜讗驻讬壮 讘讞谞诐 谞诪讬 砖专讬谞谉 讻诇 讛讬讻讗 讚讗讬讻讗 讗讬讘讛 讻讙讜谉 讘讝诪谉 讛讝讛 诪状专.





讛诪讗讬专讬

讛诪砖谞讛 讛砖诇讬砖讬转 讜注谞讬谞讛 讻注谞讬谉 讛诪砖谞讛 砖诇驻谞讬讛 讜讛讜讗 砖讗诪专 讘转 讬砖专讗诇 诇讗 转讬诇讚 讘谞讛 砖诇 谞讻专讬转 讗讘诇 谞讻专讬转 诪讬诇讚转 讗转 讘转 讬砖专讗诇 讘转 讬砖专讗诇 诇讗 转讬谞讬拽 讘谞讛 砖诇 谞讻专讬转 讗讘诇 谞讻专讬转 诪讬谞讬拽讛 讗转 讘转 讬砖专讗诇 诪转专驻讗讬谉 诪讛诐 专驻讜讬 诪诪讜谉 讗讘诇 诇讗 专驻讜讬 谞驻砖讜转 讜讗讬谉 诪住转驻专讬谉 诪讛诐 讘讻诇 诪拽讜诐 讚讘专讬 专' 诪讗讬专 讜讞讻诪讬诐 讗讜诪专讬' 讘专砖讜转 讛专讘讬诐 诪讜转专 讗讘诇 诇讗 讘讬谞讜 诇讘讬谞讜 讗诪专 讛专"诐 讘转 讬砖专讗诇 诇讗 转讬诇讚 讗转 讛谞讻专讬转 诇驻讬 砖诪讙讚诇转 讘谉 诇注"讝 讜讗诐 讛讜讗 讘砖讻专 诪讜转专 诪砖讜诐 讗讬讘讛 讜诪讟注诐 讝讛 诇讗 转讬谞讬拽 讘谞讛 砖诇 谞讻专讬转 讜讗诪专讜 讘专砖讜转讛 砖诇讗 讛转讬讞讚 注诪讛 诇驻讬 砖讛诐 讞砖讜讚讬诐 注诇 砖驻讬讻讜转 讚诪讬诐 专驻讜讬 诪诪讜谉 砖讬专驻讗 诇讜 讛讙讜讬 讘讛诪转讜 讜注讘讚讜 讜专驻讜讬 谞驻砖讜转 砖讬专驻讗讛讜 诇讜 注爪诪讜 讜讝讛 讻砖谞转谉 诇讜 讛专驻讜讗讛 诪砖诇讜 讗讘诇 讻砖讬讗诪专 诇讜 讘诪讛 讬转专驻讗 诪讜转专 讜诇驻讬讻讱 诪讜转专 诇谞讜 诇拽讞转 谞讜住讞讜转 讛专驻讜讗讛 诪讛诐 讜讗住讜专 诇拽讞转 诪讛诐 驻讬专讜砖 注谞讬谞讬讜 讜讗讬谉 讛诇讻讛 讻专' 诪讗讬专:



讗诪专 讛诪讗讬专讬 讘转 讬砖专讗诇 诇讗 转诇讚 讗转 讘谞讛 砖诇 谞讻专讬转 驻讬' 讘讙诪' 诪驻谞讬 砖诪讬诇讚转 讘谉 诇注"讝 讜诪"诪 讘讙诪' 讛转讬专讜 诇讬诇讚 诇讛 讘砖讻专 诪砖讜诐 讗讬讘讛 讜谞专讗讛 讚讜拽讗 讘讗砖讛 砖讛讬讗 诪驻讜专住诪转 讘讻讱 讗讘诇 讻诇 砖讗讬谞讛 诪驻讜专住诪转 讘讻讱 讬讻讜诇讛 讛讬讗 诇讛砖诪讟 讜诇讜诪专 讗讬谞讬 讘拽讬讗讛 讗讜 砖讗讬谞讜 讻讘讜讚 讗爪诇讬 讛讗 讘讞谞诐 讗讬谉 讘讛 讗讬讘讛 讬讻讜诇讛 讛讬讗 诇讜诪专 爪专讬讻讛 讗谞讬 诇诪注砖讬 讬讚讬 讜讘砖讘转 讗祝 讘诪驻讜专住诪转 讗住讜专讛 讬讻讜诇讛 讛讬讗 诇讛砖诪讟 讜诇讜诪专 砖讗讬谉 讘讬讚讛 诇讞诇诇 讗转 讛砖讘转 注诇 讗砖讛 砖讗讬谞讛 诪砖诪专转 讗转 讛砖讘转 讜讗注"驻 砖讗讬谉 讻讗谉 讗讬住讜专 转讜专讛 砖讗注"驻 砖讗诪专讜 讘讛讜砖讬讟 讬讚讜 诇诪注讬 讘讛诪讛 讜讚诇讚诇 注讜讘专 砖讘诪注讬讛 砖讞讬讬讘 诪砖讜诐 注讜拽专 讚讘专 诪讙讚讜诇讜 诇讗 谞讗诪专 讗诇讗 讘砖诇讗 讛讙讬注 讝诪谞讜 诇爪讗转 讗讘诇 讻诇 砖讛讙讬注 讝诪谞讜 诇爪讗转 讜谞讛驻讻讜 爪讬专讬讛 讗讬谉 注拽讬专转 讚讘专 诪讙讚讜诇讜 谞讗诪专 讘讛 讜讻诇 砖讻谉 讘诪拽讜诐 砖讗讬谉 爪专讬讱 诇讛讜砖讟讛 讜讚诇讚讜诇 砖讗祝 讘讗讬住讜专 住讜驻专讬诐 讗讬谉 讘讜 诪"诪 讬讻讜诇讛 讛讬讗 诇讛砖诪讟 讘讻讱 讗讘诇 谞讻专讬转 诪讬诇讚转 诇讘转 讬砖专讗诇 讜驻讬' 讘讙诪' 讚讜拽讗 讘砖讗讞专讜转 注讜诪讚讜转 注诇 讙讘讛 讗讘诇 诇讗 讘讬谞讛 诇讘讬谞讛 诪驻谞讬 砖讞砖讜讚讬谉 讛诐 注诇 砖驻讬讻讜转 讚诪讬诐 讜谞专讗讬谉 讛讚讘专讬诐 讚讜拽讗 讘讘拽讬讗讜转 讗讜 砖诪讗 讗祝 讘讗讬谉 讘拽讬讗讜转 诪转讬专讗讛 讛讬讗 诪讛诐 讜讘转诇诪讜讚 讛诪注专讘 讗诪专讜 诪讬诇讚转 诪讘讞讜抓 讗讘诇 诇讗 诪讘驻谞讬诐 诇讗 转讻谞讬住 讬讚讛 讘驻谞讬诐 砖诪讗 转诪讜讱 讛注讜讘专 讘诪注讬讛 讜诇讗 转砖拽讜讛 讻讜住 注拽专讬谉 讜讗诐 讛讬转讛 讞讻诪讛 诪讜转专 讻讛讚讗 讗诐 讛讬讛 专讜驻讗 讗讜诪谉 诪讜转专 讜诇讙讚讜诇讬 讛讚讜专 专讗讬转讬 砖讝讛 砖讛转讬专讜 讘讞讻诪讛 讚讜拽讗 讘讛砖拽讗转 讻讜住 注拽专讬谉 砖讗祝 讘专讜驻讗 讗讜诪谉 讚讜拽讗 讛转讬专讜 讘讞讜诇讬 诪驻谞讬 砖专驻讜讗转讜 诪讞讝讬拽转讜 讗爪诇 讛讘专讬讜转 讜诇讗 诪专注 谞驻砖讬讛 讗讘诇 诪讬诇讚转 讗驻砖专 诇讛 诇转诇讜转 讘专讜讘 爪讬专讬讛 讜讛驻诇讙转 拽砖讜讬讬讛 讜讗讬谉 讛讚讘专讬诐 谞专讗讬谉 砖讗祝 专讜驻讗 讬砖 诇讜 诇转诇讜转 讘讻诪讛 讚讘专讬诐 讗诇讗 讜讚讗讬 砖讘诪拽讜诐 讞讻诪讛 讗讬谉 诇讞讜砖 诇讻诇讜诐:



讘转 讬砖专讗诇 诇讗 转讬谞讬拽 讘谞讛 砖诇 谞讻专讬转 讜讗祝 讝讜 诪驻谞讬 砖诪讙讚诇转 讘谉 诇注"讝 讜驻讬' 讘讙诪' 讗祝 讘砖讻专 砖讗诐 讛讬讗 讗砖转 讗讬砖 讬讻讜诇讛 诇讛砖诪讟 讜诇讜诪专 讗讬谞讬 诪讝讛诪转 注爪诪讬 诇讛讘讗讬砖谞讬 讘讬讜砖讘 讞讬拽讬 讜讗诐 讛讬讗 驻谞讜讬讛 讻诇 砖讻谉 讘专讜爪讛 诇住诇住诇 讘注爪诪讛 讻讚讬 砖讬讝讚诪谞讜 诇讛 拽讜驻爪讬诐 讗讘诇 谞讻专讬转 诪讬谞讬拽讛 讘谞讛 砖诇 讘转 讬砖专讗诇 讘专砖讜转讛 砖诇 讘转 讬砖专讗诇 讜讘驻谞讬讛 讗讜 讘驻谞讬 讗讞专讜转 讜讗住讜专 诇讛谞讬讞讜 诇讛 讘讬讞讜讚 砖讞砖讜讚讬诐 讛诐 注诇 砖驻讬讻讜转 讚诪讬诐 讜讘转诇诪讜讚 讛诪注专讘 讗诪专讜 讬讜谞拽 转讬谞讜拽 讜讛讜诇讱 诪谉 讛谞讻专讬转 讜诪谉 讛讘讛诪讛 讜讗驻讬诇讜 讟诪讗讛 讜诪讘讬讗讬谉 诇讜 讞诇讘 诪"诪 讜讗讬谞讜 讞讜砖砖 诇讗 诪砖讜诐 砖拽抓 讜诇讗 诪砖讜诐 讟讜诪讗讛 讜诪转专驻讗讬谉 诪讛诐 专驻讜讬 诪诪讜谉 驻讬' 讘讙诪' 讞讜诇讬 砖讗讬谉 讘讜 住讻谞讛 砖讗讬谉 讘讬讚讜 诇讛讘讬讗讜 诇讬讚讬 谞驻砖讜转 讗诇讗 诇讛讗专讻转 讞讜诇讬 讜诇讛讜爪讗转 诪诪讜谉 讗讘诇 诇讗 专驻讜讬 谞驻砖讜转 讜讛讜讗 讞讜诇讬 砖讬砖 讘讜 住讻谞讛 讗讜 砖讗驻砖专 诇讘讗 诇讬讚讬 住讻谞讛 讘拽诇拽讜诇 专驻讜讗讜转讬讜 讜讗讬谉 诪住转驻专讬谉 诪讛诐 讘讻诇 诪拽讜诐 驻讬专讜砖 讗驻讬诇讜 讘专砖讜转 讛专讘讬诐 讗注"驻 砖专讘讬诐 诪爪讜讬讬诐 砖诐 诪讞砖砖 砖驻讬讻讜转 讚诪讬诐 讜讞讻诪讬诐 讗讜诪专讬诐 讘专砖讜转 讛专讘讬诐 诪讜转专 砖讗讬谉 砖诐 讞砖砖 砖驻讬讻讜转 讚诪讬诐 讗讞专 砖专讘讬诐 诪爪讜讬讬诐 砖诐 讗讘诇 诇讗 讘讬谞讜 诇讘讬谞讜 讜诇讗讜 讘讬谞讜 诇讘讬谞讜 讚讜拽讗 砖讗诐 讻谉 讗祝 讘诇讗 转住驻讜专转 讻诇 讬讞讜讚 砖讘讬谞讜 诇讘讬谞讜 讗住讜专 诪讞砖砖 砖驻讬讻讜转 讚诪讬诐 讗诇讗 驻讬专讜砖讜 讘诪拽讜诐 砖讗讬谉 专讘讬诐 诪爪讜讬讬诐 砖诐 转诪讬讚 讗诇讗 砖诇驻注诪讬诐 诪讝讚诪谞讬谉 砖诐 讻讙讜谉 住讬诪讟讗 讜拽专谉 讝讜讬转 讻诪注砖讛 讛讗诪讜专 讘讙诪专讗 讘专讘 讞谞讗 砖讛讬讛 诪住转驻专 讘砖讜拽讬 讚谞讛专讚注讗 讜讗诪专 诇讬讛 讻诪讛 讬讗讬 拽讜注讱 诇讝讜讙讗 讜讜讚讗讬 诇讗 讘砖讜拽 讛讬讛 诪住转驻专 讗诇讗 讘诪拽讜诪讜转 讞讬爪讜谞讬诐 砖讗讬谉 讘谞讬 讗讚诐 诪爪讜讬讬诐 砖诐 讜讛诇讻讛 讻讞讻诪讬诐:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讗诇讗 砖讘注谞讬谉 专驻讜讗讛 讜转住驻讜专转 讬砖 转谞讗讬诐 讗讞专讬诐 诇讛转专 专驻讜讗讛 诪讛诐 讗祝 讘诪拽讜诐 住讻谞讛 讜诇讛转专 转住驻讜专转 讗祝 讘讬讞讜讚 讻诪讜 砖讬讜讝讻专讜 讘讙诪专讗 讜讚讘专讬诐 砖谞讻谞住讜 转讞转 诪砖谞讛 讝讜 讘讙诪专讗 讗诇讜 讛诐:



讛专讘讛 专讗讬谞讜 砖诪转驻诇讗讬诐 注诇 砖讘讝诪谞讬诐 讗诇讜 讗讬谉 讗讚诐 谞讝讛专 诪讚讘专讬诐 讗诇讜 讻诇诇 讜讗谞讜 讻讘专 讘讬讗专谞讜 注讬拽专 讻讜谞转 讛住驻专 注诇 讗讬讝讜 讗讜诪讛 讛讬讗 住讜讘讘转 讻诪讜 砖讬注讬讚讜 讬诪讬 讗讬讚讬讛谉 砖讛讝讻专谞讜 砖讛诐 讻诇诐 诇讗诪讜转 讛拽讚讜诪讜转 砖诇讗 讛讬讜 讙讚讜专讜转 讘讚专讻讬 讛讚转讜转 讜讛谉 讗讚讜拽讜转 讜诪转诪讬讚讜转 讘注讘讜讚转 讛讗诇讬诇讬诐 讜讛讻讜讻讘讬诐 讜讛讟诇讬讝诪讗砖 砖讻诇 讗诇讜 讜讻讬讜爪讗 讘讛谉 讛诐 注讬拽专讬 注"讝 讻诪讜 砖讛转讘讗专 讜诪"诪 诇注谞讬谉 讞砖砖 讗讬住讜专 砖讘转 讜讞砖砖 讗讬住讜专 诪讗讻诇讜转 讜诪砖转讗讜转 讻讬讬谉 谞住讱 讜住转诐 讬讬谞诐 讜砖讗专 讗讬住讜专讬谉 讛讚讜诪讬诐 诇讗诇讜 讛谉 砖谞讗住专讜 讘讛谞讗讛 讛谉 砖谞讗住专讜 讘讗讻讬诇讛 讛谉 诪讗讜转诐 砖讙讝专讜 注诇讬讛诐 诪讞砖砖 讞转谞讜转 讻诇 讛讗讜诪讜转 砖讜讜转 讘讜 讞讜抓 诪讗讬住讜专 讛谞讗讛 讘住转诐 讬讬谞诐 诇讚注转 专讜讘 诪驻专砖讬诐 讻诪讜 砖讬转讘讗专 讘诪拽讜诪讜 讘诪住讻转 讝讜 讜诪注转讛 讬讛讜 讚讘专讬诐 讗诇讜 诪讬讜砖专讬诐 注诇 诇讘讱 讜诇讗 谞爪讟专讱 诇讛砖讬讘诐 讘讻诇 讚讘专 讜讚讘专 讗诇讗 砖转讛讗 讗转讛 讘讜讞谉 讘讗讬讝讜 讗转讛 诪驻专砖诐 注诇 讛讗诪讜转 讛拽讚讜诪讜转 讜讘讗讬讝讜 讗转讛 诪驻专砖 注诇 讻诇诇 讛讻诇 讜讘讬谉 讜转讚注:



讛讙讜讬诐 讜讛专讜注讬诐 讘讛诪讛 讚拽讛 讬砖专讗诇讬诐 砖住转诪诐 诪转诪讬讚讬诐 讘讙讝诇 讜诪砖讜拽注讬诐 讘讜 注讚 砖谞注砖讜 讘讻讱 讻驻讜专拽讬诐 诪注诇讬讛诐 注讜诇 转讜专讛 讗诇讗 砖诇讗 诪讞诪转 驻讬拽讜专 讛诐 注讜砖讬诐 讗诇讗 诪讞诪转 诪诪讜谉 讜诪"诪 讻诇 砖讘讗 诇讛诐 讛讛讬讝拽 诪讗诇讬讜 讗讬谉 讗谞讜 诪爪讜讜讬诐 诇讛砖转讚诇 讘讛爪诇转诐 讜讗祝 讘讝讜 砖诇 讙讜讬诐 爪专讬讱 讗转讛 诇讘讞讜谉 诪讛 砖讛拽讚诪谞讜 讘讗讬讝讛 讙讜讬 讛讜讗 讗讜诪专 讻谉 专"诇 砖讘注讜讘讚讬 讛讗诇讬诇讬诐 谞讗诪专 砖诇讗 讛讬讜 讙讚讜专讬诐 讘讚专讻讬 讛讚转讜转 讜讗讚专讘讛 讻诇 注讘讬专讛 讜讻诇 讻讬注讜专 讬驻讛 讘注讬谞讬讛诐 讜讻讘专 讗诪专 专讗砖 讛驻讬诇讜住讜驻讬诐 讛专讙讜 诪讬 砖讗讬谉 诇讜 讚转 讛讗 讻诇 砖讛讜讗 诪注讜讘讚讬 讛讗诇讛讜转 讗注"驻 砖讗讬谞讜 诪讻诇诇 讛讚转 讗讬谞讜 讘讚讬谉 讝讛 讞诇讬诇讛 讜讞住 讜讻讘专 讬讚注转 讘讙专 转讜砖讘 讜讛讜讗 砖拽讘诇 注诇讬讜 砖讘注 诪爪讜转 砖讗转讛 诪爪讜讜讛 诇讛讞讬讜转讜:





转讜住驻讜转 专讬"讚 (诪讛讚讜专讛 拽诪讗)

驻讬住拽讗 讘转 讬砖专讗诇 诇讗 转讬谞拽 讻讜' 讗诇讗 诇注讜诇诐 讻讚讗驻谞讬' 讻讜' 讗讬 拽砖讬讗 讛讬讻讬 诪爪讬转 诇诪讬诪专 诇专"诪 讬诪讜诇 讻讜转讬 讜讗诇 讬诪讜诇 讗专诪讗讬 讜讛讗 讗诪专讬' 讘驻"拽 讚讞讜诇讬谉 讚专"诪 讙讝专 注诇 讛讻讜转讬讬诐 诇讛讬讜转 讬讬谞谉 讬讬"谞 诪驻谞讬 砖诪爪讗 诇讛谉 讚诪讜转 讬讜谞讛 讘讛专 讙专讬讝讬诐 讬砖 诇讜诪专 讚住讘专 专讘讬 诪讗讬专 讻专讘讬 讬讜住讬 讚讗诪专 诇讗 讘注讬谞谉 诪讬诇讛 诇砖诪' 讜讗注"讙 讚讬讬谞诐 讬讬"谞 诇讗 讞砖讬讚讬 讗砖驻讬讻讜转 讚诪讬诐 讗讬 谞诪讬 讬砖 诇讜诪专 讚讛讗 讘专讬讬转讗 诪拽诪讬 讚讙讝讝讝专 注诇讬讛谉





诪讛专砖"讗 - 讞讬讚讜砖讬 讛诇讻讜转

转讚"讛 注讜讘讚转 讻讜讻讘讬诐 诪谞讬拽讛 讻讜' 讬讞讬讚 讘讘讬转 讘讬讚 诪讬谞拽转 注讜讘讚转 讻讜讻讘讬诐 讻讜' 注讻"诇 讜驻讬专讜砖 讘讘讬转 讬砖专讗诇 讘讬讚 诪讬谞拽转 讻讜' 讗讘诇 讘讚驻讜住 讞讚砖 讛讙讬讛 讘讘讬转 诪讬谞拽转 注讜讘讚转 讻讜讻讘讬诐 讜讗讬谞讜 讻谉 讚讘专砖讜转 讬砖专讗诇 讜讚讗讬 讚谞诪讬 讘注讬 讻讚拽转谞讬 讘诪转谞讬' 讜讚讜"拽:


讘讗"讚 讜讗驻讬诇讜 讛诐 讙讚讜诇讬诐 拽爪转 讻讜' 注讻"诇 谞专讗讛 诪讚讘专讬讛诐 讚讘讙讚讜诇讬诐 诇讗 砖讬讬讱 砖"讚 讜讗谞谉 转谞谉 诇讗 讬转讬讞讚 讗讚诐 注诪讛谉 诪驻谞讬 砖"讚 讜讘讙讚讜诇讬诐 谞诪讬 诪砖诪注 讻讚诪讜讻讞讗 讻诇 讛住讜讙讬讗 讜讗驻砖专 讚诇讗 砖讬讬讱 砖"讚 讘讙讚讜诇讬诐 讗诇讗 讘讬讞讜讚 注爪诪讜 砖诇讗 讘讬讚讬注转 砖讗专 讘谞讬 讗讚诐 诪砖讗"讻 讛讻讗 砖谞转谞讜 诇讜 讛转讬谞讜拽 讘讬讚讜 讚诇讗 砖讬讬讱 砖讬讛专讙讜 讘讬讚讬诐 讗诇讗 注诇 讬讚讬 住诐 砖诇讗 讬专讙讬砖讜 讘讜 讜讝讛 诇讗 砖讬讬讱 讘讙讚讜诇讬诐 讗诇讗 讘拽讟谞讬诐 讻讚讗诪专 讚砖讬讬驻讗 诇讬讛 住诪讗 诇讚讚 讻讜' 讜注讬讬谉 拽专讜讘 诇讝讛 讘转讜住驻讜转 诇拽诪谉 (注讘讜讚讛 讝专讛 讚祝 讻"讟) 讘讚"讛 讗讘诇 诇讗 讘讬谞讜 讻讜' 讜拽"诇:





诪讛专砖"讗 - 讞讬讚讜砖讬 讗讙讚讜转

讗讝讬诇 注讘讜讚 讙谞讬讘转讗 讻"讘 砖谞讬谉 讻讜'. 砖砖讬注讜专 讻"讘 砖谞讬谉 谞拽专讗讜 讬诪讬诐 讗讞讚讬诐 讙讘讬 专讘拽讛 砖讗诪专讛 诇讬注拽讘 讜讬砖讘转 注诪讜 讬诪讬诐 讗讞讚讬诐 讜讛讜讗 谞转注讻讘 砖诐 讻"讘 砖谞讛 讜注诇 讚专讱 讝讛 谞拽专讗讜 讻"讘 砖谞讬谉 讬诪讬诐 诪讜注讟讬谉 讘讛讛讜讗 注讜讘讚讗 讚讘谞讬诪讬谉 讛爪讚讬拽 讘驻"拽 讚讘"讘 讻诪"砖 砖诐 讜注"讻 讛谞讬 讙谞讘讬 谞诪讬 讻砖诇讗 讗爪诇讞讜 讘砖谞讬诐 讻讗诇讜 讗转讜 转讘注讜 砖诪转讬讬讛讜:





专砖"砖

专砖"讬 讚"讛 讚讗讞专讜转 (讻爪"诇) 专讜讗讜转. 讗讬诪讗 诪讜讚讜 诇讬讛 诇专"诪. 讻爪"诇:



转讚"讛 注讜讘讚 讻讜讻讘讬诐. 讗诐 讗讬谉 讬砖专讗诇讬讜转 讘注讬专 讬讜"谞 转诪讬讚 讻讜'. 讻爪"诇:





讘谉 讬讛讜讬讚注

讗指诪职专讜旨 诇值讬讛旨: 转旨址诇职诪执讬讚指讗 讚旨执讬讛讜旨讚指讛 专址诪旨指讗指讛 讗址谞旨职转旨. 讛讗 讚拽专讜 诇讬讛 讛讻讬 讻讗诇讜 驻砖讜讟 讛讜讗 讗爪诇诐 讻讱 讞"讜, 谞专讗讛 诇讬 讘住"讚 注诇 驻讬 诪讛 砖讗诪专讜 讘讙诪专讗 讚砖讘转 (砖讘转 诇讝:) 讗诪专 诇讬讛 讜讛讗 专讘 讬讛讜讚讛 诪砖讛讜 诇讬讛 讜讗讻讬诇? 讗诪专 诇讬讛 讘专 诪谞讬讛 讚专讘 讬讛讜讚讛 讻讬讜谉 讚诪住讜讻谉 讛讜讗 讗驻讬诇讜 讘砖讘转 谞诪讬 砖专讬 诇诪注讘讚 诇讬讛, 讜驻讬专砖 专砖"讬 诪住讜讻谉 专讙讬诇 诇讗讞讝讜 讘讜诇诪讜住 讜爪专讬讱 诇讗讻讜诇 诪讗讻诇 诪转讜拽 讟讜讘 注讬讬谉 砖诐. 谞诪爪讗 专讘 讬讛讜讚讛 讛讜讛 专讙讬诇 诇讗讞讝讜 讘讜诇诪讜住 讜讗诇讜 讛讟驻砖讬诐 诇驻讬 讚注转诐 讛谞驻住讚 讛讬讜 讞讜砖讘讬诐 诪讛 砖讗讜诪专 专讘 讬讛讜讚讛 砖讗讜讞讝讜 讘诇诪讜住 转诪讬讚 讘专诪讗讜转 注讜砖讛 讝讗转 讻讚讬 砖讬讘讬讗讜 诇讜 诪讗讻诇讬诐 专讘讬诐 诪转讜拽讬诐 讜讟讜讘讬诐 讜讗讬谞讜 讗讜讞讝讜 讻诇讜诐 讜诇讛讻讬 拽专讜 诇讬讛 '专址诪旨指讗指讛' 讞"讜.



注指讘执讬讚 讙旨职谞值讬讘职转指讗 注侄砖讉职专执讬谉 讜职转址专职转旨值讬谉 砖讈职谞执讬谉 讜职诇指讗 讗址爪职诇职讞讜旨. 谞专讗讛 讚讗讞专 砖注砖讜 讙谞讬讘讛 讻"讘 砖谞讛 讜诇讗 讛爪诇讬讞讜 讛讘讬谞讜 砖讝讗转 讛讬转讛 诇讛诐 讘砖讘讬诇 砖讞讟讗讜 讘讻讘讜讚 专讘 讬讛讜讚讛 讜爪专讬讻讬谉 诇讛讬讜转 讘注住拽 拽砖讛 讜诪专 讝讛 诇"讘 砖谞讛 讻诪谞讬谉 讻讘讜讚 讜注转讛 讻讘专 注讘专 讻"讘 砖谞讛 讻谞讙讚 讻"讘 讚讻讘讜讚 讜谞砖讗专 注诇讬讛诐 注讜讚 注砖专 砖谞讬诐 讻谞讙讚 讚' 讜' 讚'讻讘讜讚' 讜讗讬谉 讘讬讻诇转诐 诇住讘讜诇 注讜讚 注砖专 砖谞讬诐 诇讻讱 讗转讜 诇诪砖专讬 砖诪转讬讬讛讜.



讗址讻职诇值讬讛旨 讗址专职讬指讗. 讛讗 讚诇讗 讛讻讬砖讜 讞讜讬讗 讚专讘谞谉 讚诇讬转 诇讬讛 讗住讜讜转讗 讻诪讜 砖谞讗诪专 讜旨驻止专值抓 讙指旨讚值专 讬执砖职旨讈讻侄谞旨讜旨 谞指讞指砖讈 (拽讛诇转 ,讬 讞) 谞专讗讛 讛讬讬谞讜 讻讚讬 诇驻专住诐 讛讚讘专 讚诇讻讘讜讚 专讘讬 讬讛讜讚讛 谞注砖讛 诇讜 讻谉 讻讬 讬讛讜讚讛 谞拽专讗 讗专讬讛 讚讻转讬讘  讙旨讜旨专 讗址专职讬值讛 讬职讛讜旨讚指讛 (讘专讗砖讬转 诪讟, 讟).





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讛注讜讘讚讬 讻讜讻讘讬诐 讜讛专讜注讬诐. 注讬讬谉 诇注讬诇 讚祝 讚 注"讘 转讜住驻讜转 讚"讛 砖"诪 讜讚祝 讬 注"讘 转讜住驻讜转 讚"讛 讞讚:





诪专讗讬转 讛注讬谉

讗讝讜诇 注讘讜讚 注砖专讬谉 讜转专转讬谉 砖谞讬谉 讜讻讜'. 诪讻讗谉 讬砖 诇诇诪讜讚 诪"砖 讘住驻专 讞住讬讚讬诐 砖爪专讬讱 诇讬讝讛专 诪讗讚 讘讞专诐 砖讜讚讗讬 讗讬谞讜 谞诪诇讟 讜讗驻讬诇讜 讗诐 专讜讗讛 砖诪爪诇讬讞 讗讞"讻 讬讛讬讛 诇讜 注讜谞砖 讙诐 注诇 讛讛爪诇讞讛. 讜讗讬谞讬 讻诪讝讛讬专 讗诇讗 讻诪讝讻讬专 砖专讗讬谞讜 讻诪讛 注砖讬专讬诐 砖讬专讚讜 诪谞讻住讬讛诐 讜讘转讬讛诐 谞讜诇讬 讬转砖讜讜谉 讜讗诪专讜 砖讛讜讗 讘注讜谉 砖注讘专讜 注诇 讛讛住讻诪讛 砖诇 讛诪住 讛砖讜诪注 讬砖诪注 砖讬讚拽讚拽 诪讗讚 砖诇讗 诇注讘讜专 讛住讻诪讜转 讛拽讛诇 讜讬爪诇讬讞 讘讻诇 讚专讻讬讜:





驻转讞 注讬谞讬诐

诪砖谞讛 谞讻专讬转 诪谞讬拽讛 讘谞讛 砖诇 讬砖专讗诇 讜讻讜'. 讛专讬讟讘"讗 讘讞讬讚讜砖讬讜 讛拽砖讛 讚讛讻讗 诪讜讻讞 讚讞诇讘 谞讻专讬转 诪讜转专 讻诇 讚诇讬讻讗 住讻谞讛 讜诪驻专拽 讞专砖 讜讛转讜住驻转讗 诪讜讻讞 讚讚讜拽讗 讗讬 讗讬讻讗 住讻谞讛 诇讜诇讚 砖专讬 讜诪住讬拽 讜讝"诇 讜讛谞讻讜谉 讚讞诇讘 谞讻专讬转 诪讜转专 诪谉 讛转讜专讛 讜讻讜' 讜诪讬讛讜 讞讻诪讬诐 讗住专讜讛讜 讻诇 讛讬讻讗 讚讗驻砖专 讘讞诇讘 讘转 讬砖专讗诇 诪驻谞讬 砖讛谉 讗讜讻诇讬谉 砖拽爪讬诐 讜专诪砖讬诐 讜讞诇讘 砖诇讛谉 诪讜诇讬讚 讗讻讝专讬讜转 讜诪讚讜转 专注讜转 讜讻讜' 注讻"诇 讜讻谉 讻转讘 讛专讬讟讘"讗 注讜讚 讘讞讬讚讜砖讬讜 讬讘诪讜转 住讜祝 驻专拽 讞专砖 注"砖:
讜诪讚讘专讬讜 诪砖诪注 拽爪转 讚讛拽驻讬讚讗 诪砖讜诐 砖讗讜讻诇讬诐 砖拽爪讬诐 讜专诪砖讬诐 讗讘诇 讘诇讗"讛 讗讬谉 拽驻讬讚讗 讘讙讜驻谉 砖诇讛诐. 讗讘诇 诪讚讘专讬 讛专砖讘"讗 讘讞讬讚讜砖讬讜 诇讬讘诪讜转 讜讛讘讬讗讜 讛专"谉 讘住讜讙讬谉 诪砖诪注 砖讛讟注诐 诪砖讜诐 讗讬讻讜转诐 讚讬砖专讗诇 讘讬讬砖谞讬诐 专讞诪谞讬诐 讜讙"讞 讜诪拽讬讬诪讬 诪爪讜讜转 诪砖讗"讻 讛讙讜讬诐 注"砖. 讜诪讚讘专讬 专砖"讬 讘住讜讟讛 讚祝 讬"讘 诪讜讻讞 讚讛拽驻讬讚讗 讛讬讗 诪砖讜诐 砖讗讜讻诇转 砖拽爪讬诐 讜专诪砖讬诐 讜讛转讬谞讜拽 讟讜注诐 讘讞诇讘讛 诪讛 砖讗讜讻诇转 注"砖 讜讻转讘 讛专讘 讘讬转 讚讜讚 讬"讚 住讬诪谉 讻"讗 讚诇讚讘专讬 专砖"讬 讗诐 讬讻讜诇讬谉 诇砖诪讜专 讛谞讻专讬转 砖诇讗 转讗讻诇 讗讬住讜专 讘讝诪谉 讛讬谞讬拽讛 砖专讬 注"砖. 讜诪诪专讜爪转 诇砖讜谉 讛专讬讟讘"讗 讘住讜讙讬谉 诪砖诪注 诇讬 讚讙诐 讛砖拽爪讬诐 讜专诪砖讬诐 砖讗讻诇讛 拽讜讚诐 砖讛转讞讬诇讛 诇讛谞讬拽 诪讝讬拽讬谉 砖讛讞诇讘 诪讜诇讬讚 讗讻讝专讬讜转 讜讻讜' 讜讻谉 讬砖 诇驻专砖 诪"砖 讛专讬讟讘"讗 驻专拽 讞专砖. 讜注诪"砖 讛专讘 讻谞讛"讙 讬"讚 住讬诪谉 驻"讗 讛讙讛转 讘"讬 讗讜转 谞"讝 讜讚讜拽 讘讚讘专讬 讛专讬讟讘"讗 讘住讜讙讬讬谉 讜驻专拽 讞专砖. 讜讘讚讘专讬 讛专砖讘"讗 住"驻 讞专砖 讘讞讬讚讜砖讬讜 注"砖:

